Yesu Kristo wenka niwe arikujuna 


Aryazaara omwana w'omwojo, oryamweta eiziina Yesu, ahabw'okuba 
niwe arijuna abantu be ebibi byabo. Matayo 1:21 


ahakuba Ruhanga yaakunzire ensi munonga, yaahayo omwana we omwe 
nyamunegyere, ngu weena orikumwikiriza arekye kucwekyerera, kureka 
agire amagara agatahwaho. Yohaana 3:16 


Yesu amugira ati: Niinye muhanda, n'amazima, n'amagara. Tihariho 
orikwija ahari Ishe, atarabire omuriinye. Yohaana 14:6 


kandi tihariho rindi iziina ahansi y'eiguru erihairwe abantu, 
eritushemereire kujunwamu. Ebyakozirwe 4:12 


Okubanza kubaha eki naanye naatungire, ngu Kristo akafeera 
ebibi byaitu nk'oku Ebyahandiikirwe birikugira; kandi ngu 
akaziikwa, kandi ngu akazooka aha kiro kya kashatu nk'oku 
ebyahandikirwe biri: 1 Abakorinso 15:3-4 


Omuriwe twine okucungurwa ahabw'eshagama ye, 
okusaasirwa ebibi byaitu nk'obutungi bw'embabazi ze; 
Abaefeso 1:7 


Hariho amazima ana agu twine kwetegyereza gye: 
1. Ruhanga naakukunda munonga. 


Naayenda ngu otungye amagara gatahwaho omu iguru hamwe nawe. 
ahakuba Ruhanga yaakunzire ensi munonga, yaahayo omwana we omwe 
nyamunegyere, ngu weena orikumwikiriza arekye kucwekyerera, kureka 
agire amagara agatahwaho. Yohaana 3:16 


Naayenda ngu otungye amagara maingi kandi ag'omugasho nawe. 
Omushuma tarikwija kureka kwiba n'okwita n'okucwekyereza. nyowe 
nkaija ngu zigire amagara, kandi ngu zigire maingi munonga. 
Yohaana 10:10 


N'obu kiraabe kiri kityo, abantu baingi tibarikutunga amagara 
g'omugasho kandi tibarikuhamya yaaba baine amagara gatahwaho 
ahabw'okuba... 


2. Omuntu n'omusiisi omu buhangwa. Niyo nshonga ahabw'enki 
naataanisibwa na Ruhanga. 


Boona bakashiisha. 

Ahakuba boona bakashiisha, tibarikuhika kitiinisa kya Ruhanga; 
Abarooma 3:23 

Ahakuba okukunda esente nigwo muzi gw'ebibi byona... 1 Timoseo 6:10 


Empeera y'ekibi n'okufa. 
Ahakuba empeera y'ekibi n'okufa... Abarooma 6:23 


Baibuli neeyoreka emiringo ebiri y'okufa: 


e Okufa omu mubiri 
Kandi nk'oku abantu bateirweho kufa rimwe, bwanyima bakacwerwa 
orubanja: Abaheburaayo 9:27 


e Okufa omu mwoyo nari okutaana na Ruhanga omuri gehena ebiro 
byona 

Kwonka abatiini, abatarikwikiriza, abarikunugwa, abarikwita abantu, 
abashambani, abarogi, abarikuramya ebishushani, n'abanyabishuba 
boona, omugabo gwabo baryaba guri omu nyanja erikwotsya omuriro 
n'ekibiriiti; Okushuuruurwa 21:8 


Omuntu ku araabe yaataanisiibwe na Ruhanga ahabw'ekibi kye, 
ekizibu eki nikiija kumarwaho ki? Nitukira kuteekateeka ngu 
eby'okushoboorora enshonga ni: ediini, emirimo mirungi, n'emicwe 
mirungi. 


Kwonka hariho omuhanda gumwe gwonka kuruga ahari Ruhanga. 
3. Yesu Kristo niwe muhanda gwonka ogw'okuza omwiguru. 
Oku n'okurangirira kwa Ruhanga. 


Yesu amugira ati: Niinye muhanda, n'amazima, n'amagara. Tihariho 
orikwija ahari Ishe, atarabire omuriinye. Yohaana 14:6 


Akashashura ekifubiro kyona ahabw'ebibi byaitu. 

Ahakuba Kristo nawe akafa ahabw'ebibi omurundi gumwe, ohikiriire 
ahabw'abatahikiriire, ngu atutwara ahari Ruhanga, akaitwa omu mubiri, 
kwonka akaheebwa amagara anabw'omwoyo: 1 Petero 3:18 

Omuriwe twine okucungurwa ahabw'eshagama ye, okusaasirwa ebibi 
byaitu nk'obutungi bw'embabazi ze; Abaefeso 1:7 


We aine okuraganisa kw'amagara agatahwaho. 

Owikiriza omwana aine amagara agatahwaho, kandi otamwikiriza 
tarireeba magara, kureka ekiniga kya Ruhanga kiguma ahariwe. 
Yohaana 3:36 

Ahakuba ebihembo by'ekibi n'okufa; kwonka ekiconco kya Ruhanga 
n'amagara agatahwaho omuri Yesu Kristo Mukama waitu. 
Abarooma 6:23 


4. Twine kwikiriza Yesu Kristo kubaasa kujunwa. 


Okujunwa kwaitu nikureetwaho embabazi za Ruhanga 
ahabw'okwikiriza Yesu Kristo. 

Ahakuba ahabw'embabazi mukajunwa ahabw'okwikiriza; kandi 
ekyo tikirugire ahariimwe, kureka n'ekiconco kya Ruhanga, 
tikirikuruga omu mirimo yaanyu, ngu hatagira owaayehimbisa. 
Abaefeso 2:8-9 


ahakuba weena orikatakira eiziina rya Mukama aryajunwa. 
Abarooma 10:13 


Okushaba kw'Omusiisi 


Mushabe eki mwine okwikiriza; 

Mukama Yesu, webare munonga kunkunda. Ninyikiriza ngu ndi 
omusiisi kandi ninshaba okusaasirwa. Webare okufa kwawe aha 
musharaba, okuziikwa, n'okuzooka kwawe okushashurira ebibi 
byangye byona. Ninkwesiga nka Mukama wangye kandi 
Omujuni wangye. Naikiriza ekiconco kyawe ekyamagara 
agatahwaho kandi ninkuhayo amagara gangye. Onyambe 
kworobera ebiragiro byawe byona, nshemererwe omu maisho 
gaawe. Amiina. 


Ku oraabe oyesiga Yesu Kristo, ebi bikuhikireho: 


e Hati, oine amagara agatahwaho na Ruhanga. 
Kandi eki nikyo Owantumire akunda, ngu buri omwe orikureeba 
Omwana akamwikiriza, agire amagara agatahwaho; Yohaana 6:40 


e Ebibi byawe byona bishashuriirwe kandi byasaasirwa. 
(ebv'envima, eby'obunaku obu, eby'omumaisho) 

Kwonka we ku yaaherize kutamba ekitambo kimwe ahabw'ebibi, 
yaashutama aha mukono gwa buryo gwa Ruhanga; 
Abaheburaayo 10:12 


e Ori ekihangirwe kisya omu maisho ga Ruhanga. N'entandikiro y'amagara gaawe 
masya. 

N'ahabw'ekyo omuntu weena ku ari omuri Kristo, aba ari ekihangirwe kisya; reeba, 
ebintu byona bihindukire bisya. 2 Abakorinso 5:17 


e Okaba omwana wa Ruhanga. 
Kwonka boona abamwakiire, abaikiriza eiziina rye, akabaha obushoboorozi 
bw'okuhinduka abaana ba Ruhanga: Yohaana 1:12 


Ebikorwa birungi ti muhanda gwaitu gw'okujunwa, kureka n'obuhame nari ekijuma 
ky'okujunwa kwaitu. 

ahakuba turi ekihangirwe kye, twahangwa omuri Kristo Yesu ngu tukore emirimo 
mirungi, ei Ruhanga yaatebeekaniise ira ngu tugikoremu. Abaefeso 2:10 


Ruhanga akuhe omugisha! 


